2. O se ka wa leletsa ngaka ya gago mogala ka nako e e seng ya tiro o mmatlela maemo a e seng a tshoganyetso Go konela ka tsela eno go ka raya gore batho ba Dikwalo di reng ‘ba ne ba lala le borraabonemogologolwane’ go ka direga gore ba tsosiwe. Tota e bile, go buiwa jalo le ka dikgosi tse dintsi tse di neng tsa tlhatlhama Solomone, le fa gone di ne di sa ikanyege. Seno se a utlwala e re ka “go tlile go nna le tsogo ya ba ba siameng mmogo le ba ba sa siamang.” (Ditiro 24:15) Mme gone ke fela fa “botlhe ba ba mo mabitleng a kgakologelo” ba tsosiwa moo re tla itseng gore ke bomang ba ba tsositsweng. (Johane 5:28, 29) Ka jalo, go na le gore re konele ka tlhamalalo gore batho ba ba rileng ba bogologolo ba tlile go tsosiwa, a re lete, re tshepa gore Jehofa o tla dira tshwetso e e siameng.